b'\n_START_ARTICLE_\nSumu-la-Ilas\n_START_PARAGRAPH_\nSumu-la-Ilas arba Sumulaelis \xe2\x80\x93 Babilonijos karalius, vald\xc4\x99s apie 1880\xe2\x80\x931845 m. pr. m. e. (pagal vidurin\xc4\x99 chronologij\xc4\x85). Tai antrasis Pirmosios Babilonijos dinastijos valdovas. Pirmtakas \xe2\x80\x93 Sumu-abumas._NEWLINE_Sumu-la-Ilo valdymo laikai pasi\xc5\xbeym\xc4\x97jo kariniais konfliktais su kitais miestais. Be to, buvo kovojama su klajokli\xc5\xb3 gentimis, kurios sudarydavo trumpalaikes s\xc4\x85jungas su vienais ar kitais miestais-valstyb\xc4\x97mis. Karinis konfliktas su Ki\xc5\xa1u baig\xc4\x97si babilonie\xc4\x8di\xc5\xb3 pergale, miestas buvo sugriautas. Sumu-la-Ilas t\xc4\x99s\xc4\x97 savo pirmtako prad\xc4\x97t\xc4\x85 Babilonijos gynybini\xc5\xb3 paj\xc4\x97gum\xc5\xb3 stiprinim\xc4\x85. Buvo statomos gynybin\xc4\x97s sienos ir tvirtov\xc4\x97s.'